Tesken-as tnac n tebluzin-nni, aggur ifaq belli taqcict-nni d wetma-s, yenna-as: «Nekk d aggur, d gmam, d amecṭuḥ ger watmaten-im». Aggur d wetma-s ferḥen mačči d kra, almi i asen-d-ɣlin imeṭṭawen, yemsalam yid-s mɛanaqen, imir yenṭeq yenna-as: «A wetma taɛzizt, ilaq ad teẓṛeḍ d akken nekk d watmaten-iw nefka lɛahd, yal mi ara d-nemmager taqcict deg ubrid-nneɣ ad temmet». Terra-as teqcict: «Ɛemdaɣ, Ma yella lmut-iw ad awen-d-terr ayen akk tesԑeddam ɣef lǧal-iw», yerra-as waggur: «Ala! ur ilaq ara ad temteḍ, ffer iman-im deffir n tsebbalt-agi, ad asen-sfehmeɣ i watmaten-iw, ad ten-qenɛeɣ akken ulac d acu ara m-xedmen».